LH Bank ชูฝากประจำเริงร่า Super Stepระยะเวลา 15 เดือนให้ดอกเบี้ยสูงสุด 7%
LH Bank ชูฝากประจำเริงร่า Super Step เป็นบัญชีเงินฝากประจำระยะเวลา 15 เดือน เปิดบัญชีขั้นต่ำ 10,000 บาท และไม่จำกัดวงเงินสูงสุด ให้อัตราดอกเบี้ยสูงสุดถึง 7.00% ต่อปี 
14 ส.ค. 2558

นายไพรัช ตระหง่านเรือง ผู้ช่วยสายงานกิจการสาขา ธนาคารแลนด์ แอนด์ เฮ้าส์ จำกัด (มหาชน) หรือ LH Bank เปิดเผยว่า เพื่อเป็นทางเลือกที่ตอบโจทย์ให้กับกลุ่มลูกค้ารายย่อยที่กำลังมองหาผลิตภัณฑ์เงินฝากที่ให้ผลตอบแทนสูงและแน่นอน ธนาคารขอมอบผลิตภัณฑ์เงินฝากที่ให้อัตราดอกเบี้ยสูง “เงินฝากประจำพิเศษ 15 เดือน เริงร่า Super Step” เป็นผลิตภัณฑ์เงินฝากที่ให้อัตราดอกเบี้ยสูงต่อเนื่องแบบขั้นบันได พร้อมจ่ายดอกเบี้ยรายเดือน รายละเอียดเงินฝากประจำพิเศษ 15 เดือน เริงร่า Super Step ดังนี้
สำหรับเงินฝากประจำพิเศษ 15 เดือน เริงร่า Super Step เป็นบัญชีเงินฝากประจำระยะเวลา 15 เดือน เปิดบัญชีขั้นต่ำ 10,000 บาท และไม่จำกัดวงเงินสูงสุด ให้อัตราดอกเบี้ยสูงสุดถึง 7.00% ต่อปี และให้อัตราดอกเบี้ยสูงต่อเนื่องในรูปแบบขั้นบันได เดือนที่ 1-5 ดอกเบี้ย 1.80% ต่อปี, เดือนที่ 6-10 ดอกเบี้ย 1.90% ต่อปี, เดือนที่ 11-14 ดอกเบี้ย 2.25% ต่อปี และเดือนที่ 15 ดอกเบี้ย 7.00% ต่อปี (อัตราดอกเบี้ยเฉลี่ยตลอดระยะเวลาการฝากเท่ากับ 2.30% ต่อปี)
พิเศษสำหรับลูกค้ารายใหม่ เพียงเปิดบัญชีออมทรัพย์เพื่อรองรับการโอนดอกเบี้ยรายเดือนกับ LH Bank รับโปรโมชั่นเพิ่ม เมื่อสมัครบัตร ATM และบริการ SMS Alert ฟรี!!! ค่าธรรมเนียมบัตร ATM และค่าธรรรมเนียมรายปี (ปีแรก) และฟรี!!! ค่าธรรมเนียมบริการ SMS Alert เป็นเวลา 3 เดือน นับตั้งแต่วันที่สมัคร
สุดพิเศษบัตร ATM LH Bank เบิกถอนสะดวก คล่องตัว กดฟรี ไม่มีค่าธรรมเนียม ไม่จำกัดจำนวนครั้ง ทุกตู้ ทุกธนาคาร ทั่วไทย และบริการ LH Bank SMS Alert ที่จะมี SMS แจ้งเตือนผ่านโทรศัพท์มือถือเมื่อมีเงินเข้า-ออกบัญชีเงินฝากของลูกค้า ทำให้ไม่พลาดทุกความเคลื่อนไหวในบัญชี และเพิ่มความมั่นใจในความปลอดภัยในบัญชีเงินฝาก
ลูกค้าที่สนใจสามารถเปิดบัญชีเงินฝากประจำพิเศษ 15 เดือน เริงร่า Super Step พร้อมรับโปรโมชั่นสุดพิเศษ ได้ตั้งแต่วันนี้เป็นต้นไป ที่ LH Bank ทุกสาขาทั่วประเทศ หรือ โทร 02-359-0000 หรือ www.lhbank.co.th
 
 